Sektor korporativnih komunikacija

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**INA ojačala tržišnu poziciju u BIH otkupom dodatnog vlasničkog udjela u Energopetrolu**

**Zagreb, 12. srpnja 2016. – INA i MOL potpisali su Ugovor o stjecanju dionica Energopetrola kojim je INA preuzela 1.840.128, odnosno 33,50% Energopetrolovih dionica u vlasništvu MOL-a.**

Ovom transakcijom INA je povećala svoj vlasnički udio u Energopetrolu na 67% te postala većinski vlasnik kompanije čiji će financijski rezultati biti konsolidirani u rezultate INA Grupe.

Akvizicijom Energopetrola INA se dodatno pozicionirala na tržištu Bosne i Hercegovine te dokazala da vjeruje u dugoročnu perspektivu Energopetrola i tržišta Bosne i Hercegovine. Ovime INA postaje najveći pojedinačni distributer naftnih derivata u toj zemlji s ukupno 101 aktivnom benzinskom postajom u maloprodajnoj mreži. Poslovnu odluku Uprava Ine donijela je na temelju dobrog poznavanja tržišnih prilika u BIH, a s ciljem daljnje izgradnje regionalne pozicije koja može imati pozitivan utjecaj na Inino poslovanje te plasman visokokvalitetnih Ininih proizvoda na tržištu Bosne i Hercegovine.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 437 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr